બેંકો બીજા અને ચોથા શનિવારે બંધ રહેશે જયારે પ્રથમ અને ત્રીજા શનિવારે અને જો પાંચમો શનિવાર આવતો હોય તો તે દિવસે ફુલ-ડે કામકાજ કરશે. અત્યાર સુધી બેંકોમાં દર શનિવારે અડધા દિવસની રજા રહેતી હતી. તાજેતરમાં ભારત સરકારે બહાર પાડેલા જાહેરનામા મુજબ આવતીકાલથી બેંકોમાં બીજા અને ચોથા શનિવારનો અમલ શરૃ થઇ રહ્યો છે. અત્રે એ નોંધનીય છે કે, મે મહિનામાં સરકાર અને બેંક યુનિયનો વચ્ચે વેતન સમજુતી થઇ હતી તેમાં બીજા અને ચોથા શનિવારની રજા અંગે પણ સહમતી સાધવામાં આવી હતી.